|  |
| --- |
| **Objekta higiēniskais novērtējums** |

|  |
| --- |
| Valmierā |

|  |
| --- |
| 01.07.2022 |

|  |
| --- |
| 1. **Objekta nosaukums:** Diennakts nometne. |
| 1. **Objekta īpašnieks:** nometnes organizētājs: biedrība “Pauze AD”, reģ. Nr. 40008277627, Skolas iela 4, Degumnieki, Ošupes pagasts, Madonas novads. Nometnes vadītāja – Linda Kalniņa (apl. Nr.058-00063).tālr. 28893026. |
| 1. **Objekta adrese:** Skolas iela 13, Degumnieki, Ošupes pagasts, Madonas novads. |
| 1. **Novērtēšanu veica:** 30.06.2022., Sabiedrības veselības departamenta Vidzemes kontroles nodaļas vides veselības analītiķe Evita Kupča. 26.11.2021., apsekošanu veica Sabiedrības veselības departamenta Vidzemes kontroles nodaļas vecākais inspektore sabiedrības veselības jomā Evita Dmitrijeva (kontroles akts Nr. 00423021). |
| 1. **Novērtēšanā piedalījās:** objekta pārstāvis. |
| **6. Konstatēts:**  **6.1. Vispārīgās ziņas par objektu/ objekta raksturojums**  Dokumenta sagatavošana veikta, pamatojoties uz nometnes vadītājas Lindas Kalniņas ( apl. Nr. 058-00063, derīga līdz 10.12.2026.) pieteikumu, lai novērtētu nometnes darbības vietas gatavību nometnes darbības uzsākšanai.  Nometnes norises vieta – Degumnieku pamatskolas telpas un teritorija, kas ir Veselības inspekcijas uzraudzības objekts. Telpu sastāvs, platība un sanitāri higiēniskais stāvoklis atbilst higiēnas prasībām un nometnes programmai. Ēdināšanu nodrošinās skolas ēdnīcā, kas ir PVD uzraudzībā.  Dalībnieku vecums no 12 līdz 18 gadiem, maksimālais dalībnieku skaits – līdz 20. Nometnes dalībnieki tiks izmitināti Degumnieku pamatskolas klašu telpās. Matrači, segas, spilveni, gultas veļa, dvieļi un dzeramā ūdens pudeles nometnes dalībniekiem paredzēti individuālie. Tualetes atrodas katrā stāvā un dušas telpas atrodas skolas 1 stāvā pie sporta zāles tualetes priekštelpas aprīkotas ar roku mazgātni.  Nometnes telpas ir piemērotas nometnes vajadzībām, iekārtotas nepieciešamās telpu grupas. Ir iespēja vienu telpu iekārtot kā izolatoru. Noslēgts līgums ar medicīnas darbinieku par ārstniecisko pakalpojumu sniegšanu nometnes laikā.  **6.2. Iekštelpu virsmu apdare -** telpu apdares materiāli ir atbilstoši telpu funkcijai un higiēnas prasībām; ir viegli kopjami un dezinficējami.  **6.3. Apgaismojums -** visās nometnes telpās pieejams dabīgais apgaismojums. Telpu apgaismes ķermeņi ir darba kārtībā. Vizuāli vērtējot, apgaismojums pietiekošs. Apgaismojums pie ēkas ieejas nodrošināts. Logiem nodrošināti aizkari/žalūzijas.  **6.4. Siltumapgāde –** vasaras laika periodā nav paredzēta.  **6.5. Gaisa apmaiņa -** dzīvojamās telpās ir dabīgā, piespiedu nosūce ir dušas un sanitārajās telpās.  **66.6. Ūdens apgāde - centralizēta –** pagasta inženiertehniskie tīkli.  **6.7. Kanalizācijas sistēma - centralizēta –** pieslēgums pagasta inženiertehniskajiem tīkliem..  **6.8. Teritorijas labiekārtošana -** teritorija labiekārtota, sakopta, iežogota. Nodrošinātas nepieciešamās funkcionālās zonas. Ir organizēta sadzīves atkritumu savākšana atbilstoši higiēnas prasībām: atkritumus uzglabā slēgtas konstrukcijas konteineros.  **6.9. Vides pieejamība -** netiek vērtēta.  **6.10. Riska faktoru novērtēšana un cita informācija -** nodrošināti dezinfekcijas līdzekļi, roku izsmidzināmie dezinfekcijas līdzekļi. Telpas mitrā uzkopšana paredzēta divas reizes dienā, sanitārās telpas – vienu reizi 3 h, kā arī pēc vajadzības. Telpu uzkopšanu veic nometnes organizatori, nodrošinot atbilstošu dezinfekciju. Telpu uzkopšanas inventārs ir marķēts un nokomplektēts. |
| **7**. **Slēdziens**  **Degumnieku pamatskola, Skolas ielā 13, Degumniekos, Ošupes pagastā, Madonas novadā atbilst higiēnas prasībām.**  *Nometņu organizētājam jāseko līdz aktuālai informācijai par atļauto bērnu skaitu nometnēs un aktuālajām normatīvo aktu prasībām par bērnu nometņu darbības organizēšanu.* |
| 1. **Rekomendējamie pasākumi**     1. Nodrošināt Ministru kabineta 2009. gada 1. septembra noteikumu Nr. 981 “Bērnu nometņu organizēšanas un darbības kārtība” prasību izpildi.    2. Nodrošināt Ministru kabineta 2021. gada 28. septembra noteikumu Nr. 662 “Epidemioloģiskās drošības pasākumi Covid-19 infekcijas izplatības ierobežošanai” vispārējo un speciālo epidemioloģiskās drošības prasību izpildi.    3. Nometņu darbības laikā ievērot Vadlīnijas piesardzības pasākumiem bērnu nometņu organizētājiem vai aktuālajiem piesardzības pasākumiem, ja tādi tiks rekomendēti gada laikā pēc Atzinuma saņemšanas.    4. Iepazīties un sekot līdz Slimību profilakses un kontroles centra sniegtajām rekomendācijām par priekšmetu un virsmu tīrīšanu un dezinfekciju, kā arī bērnu un personāla personīgās higiēnas un profilakses pasākumu ievērošanu.    5. Ja vasarā – peldsezonas laikā, nometnes darbības vietā ir paredzēta nometnes dalībnieku peldēšanās, nometnes organizētājs ir atbildīgs par peldūdens pārbaudi un nepieciešamības gadījumā Veselības inspekcijas amatpersonām tiks uzrādīts apliecinājums (testēšanas pārskats) par peldūdens atbilstību Ministru kabineta 2017. gada 28. novembra noteikumu Nr. 692 “Peldvietas izveidošanas, uzturēšanas un ūdens kvalitātes pārvaldības kārtība” prasībām. Nometnes laikā peldēšanās pieļaujama tikai drošās peldvietās un dienas gaismā. Peldēšanos organizē peldvietās, kas iekļautas valsts monitoringa programmā vai kurās pirms nometnes darbības uzsākšanas ir veikta peldvietas ūdens kvalitātes pārbaude jebkurā šajā jomā akreditētā laboratorijā. |

|  |  |
| --- | --- |
| Sabiedrības veselības departamenta  Vidzemes kontroles nodaļas vadītājs | Kalvis Latsons |

|  |
| --- |
| Evita Kupča, 64471256, 27039032 |
| evita.kupca@vi.gov.lv |